  Майя Бывальцева Ижысь механикая заводлэн 300-тӥ производствоезлэн азьвыл юртэз азьысь скверез шуркынмонозь усьтыны кулэ. Умоятон ужъёс Ленин нимо но Вормонлы 40 ар ульчаос вожын мыно. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Юртэз электромеханикая «Купол» завод басьтӥз. Пушказ тупатъян ужъёсты быдэстэм сяна, предприяти интывылысь асфальтэз воштэ, палэзьпу аллеяе брусчатка тыре. Со сяна, вож турын кизёзы, убоос лэсьтозы, ужасьёс но куноос понна бадӟым парковка кылдоз. Валтӥсь юртаын 500 выль укноос пуктӥзы, вылзэ чебер карон мынэ. Ужъёсты коньывуон шорын йылпумъялозы, нош быдэсак «тусыз» 2022-тӥ арын кутсконын воштӥськоз, куке азьпалаз колоннаос лэсьтозы Олег Бекмеметьев, Ижкарлэн тӧроезМуниципал коньдэт чотын транспорт дугдылонниосты но парковкаосты выльдозы, юрт доры пырон сюресэз но тротуаръёсты тупатъялозы, тыл юбоос пуктылозы. Тодэ вайытом, Ижын карлэсь вож кодзэ кылдытыны малпало.  Тегъёс: Мерлык Ижкар Удмуртия умоятон ОлегБекмеметьев  